c2bbf74686c34aea54c3988a903711b4
hvornår gælder persondataforordningen for boligudlejere?
boligportal.dk
2021.10
pdf er gældende, når du behandler enhver form for oplysninger, som siger noget om fysiske personer i din udlejningsvirksomhed – det vil sige blandt andet når du som udlejer behandler oplysninger om lejere. fysiske personer omfatter individer, såvel som enkeltmandsvirksomheder, idet der ikke skelnes mellem oplysninger om ejeren som individ og oplysninger om virksomheden.


cd2641bcbaa13e4e35f7b50e85e98792
gdpr for erhvervsmæssig udlejning
boligportal.dk
2021.10
databeskyttelsesreglerne er gældende, når du behandler personoplysninger, der helt eller delvist er foretaget ved hjælp af automatisk databehandling. herudover er reglerne gældende ved anden ikke-automatisk behandling af personoplysninger, der opbevarer oplysningerne i et register. automatisk databehandling er databehandling foretaget elektronisk, mens ikke-automatisk databehandling er den manuelle behandling af personoplysninger.

 

såfremt du ønsker at anvende automatisk databehandling som udlejer f.eks. ved hjælp af en digital lejekontrakt, opfordrer vi dig til at anvende [**boligportals digitale lejekontrakt**](https://www.boligportal.dk/boligadministration/lejekontrakt/), der understøtter datahåndtering, som lever op til reglerne i pdf.

 

det er dog også muligt at opbevare dine lejekontrakter i et register, som ikke er opbevaret digitalt. dette er omfattet af definitionen ikke-automatisk databehandling, der ligeledes er omfattet af databeskyttelsesreglerne.

 

pdf er derimod ikke gældende, hvis du behandler personoplysninger, som er indhentet af en fysisk person, men som led i en personlig eller familiemæssig aktivitet.

 

det vil sige, at hvis du er privat udlejer og enten kun udlejer ét lejemål eller blot udlejer et værelse til en roomie, så skal du ikke forholde dig til reglerne i pdf, som vi gennemgår nedenfor.


48cbfd7967f5ed79eb6d8852543b061b
almindelige personoplysninger om lejer
boligportal.dk
2021.10
de almindelige personoplysninger er også kaldt de ikke-følsomme personoplysninger. de oplysninger, du som udlejer, formentlig vil beskæftige dig med, er netop de almindelige personoplysninger, hvilket ligeledes omfatter oplysningerne i en almindelig standardkontrakt (typeformular a, 9.udgave).

 

eksempler på almindelige personoplysninger er i høj grad identifikationsoplysninger, såsom navn og adresse, hvilket altid skal noteres i en lejekontrakt. herudover kan det være oplysninger om økonomiske forhold, kundeforhold eller lignende.


5c535c917f8ffe2c0ba52df8248ae750
følsomme personoplysninger om lejer
boligportal.dk
2021.10
som udlejer har du typisk ikke med dine lejers følsomme personoplysninger at gøre. de følsomme oplysninger omfatter blandt andet race eller etnisk oprindelse, politisk, religiøst eller filosofisk overbevisning eller fagforeningsmæssigt tilhørsforhold.

 

de kategorier af personoplysninger, som databeskyttelsesforordningen opstiller, er:

* de almindelige personoplysninger
* de følsomme personoplysninger
* oplysninger om straffedomme og lovovertrædelser eller tilknyttede sikkerhedsforanstaltninger

 

eftersom den sidstnævnte kategori omkring straffedomme ikke har relevans for dig som boligudlejer, så gennemgår vi blot de 2 første kategorier nedenfor.


f211e085c9498ead6b9db9c0a102593d
indhentning af lejers cpr-nummer
boligportal.dk
2021.10
cpr-nummer er ikke en del af de følsomme personoplysninger, der skal overholde reglerne for gdpr. alligevel er et cpr-nummer en fortrolig oplysning, og dbl indeholder hermed relevante oplysninger om, hvornår din private virksomhed må indhente, registrere og bruge oplysning om lejers cpr-nummer.

 

når du som udlejer anvender en standard lejekontrakt, typeformular a9, fremgår cpr-nummer ikke. vælger du alligevel at anmode om lejers cpr-nummer skal der til enhver tid gives udtrykkelige samtykke hertil, ellers kan det ikke kræves på lejekontrakten. der foreligger ingen formkrav til dette samtykke, men af bevismæssige årsager anbefaler vi, at det gøres skriftligt. herudover skal du have en relevant og saglig begrundelse til at få oplyst lejers cpr-nummer, hvilket er reguleret i såvel markedsføringsloven som i dbl.


75d4392be0b0d7c4389511f168a589b5
udlejers oplysningspligt ved behandling af lejers personoplysninger
boligportal.dk
2021.10
oplysningspligten er lejers ret til at få besked om, at du behandler personoplysninger om vedkommende. du har som dataansvarlig ansvaret for at opfylde en oplysningspligt i forbindelse med, at du indsamler personoplysninger direkte fra lejer, såvel som fra en anden kilde end lejer.

 

oplysningspligten indebærer oplysninger om formålet med din besiddelse af oplysningerne, hjemmel for at behandle oplysningerne og lejers rettigheder indeholdt i pdf og dbl.  det gør du ved at skrive oplysningerne direkte ind i lejekontrakten hver gang, der indgås en ny aftale om et lejemål. der er ingen oplysningspligt, hvis der skiftes ejendomsadministrator, eller hvis oplysningerne anonymiseres.


c933be813aa3427faa22f8a5d135911f
lejers indsigtsret i udlejers behandling af persondata
boligportal.dk
2021.10
indsigtsret er lejers ret til at se de oplysninger om vedkommende, du som udlejer er i besiddelse af og behandler. det skal være let gennemskueligt for lejer at få adgang til denne indsigtsret, og oplysningerne skal sendes på en overskuelig måde, hvilket mest oplagt sker elektronisk.

 

såfremt lejer beder om indsigtsret, har du pligt til at sende samtlige oplysninger om pågældende lejer uden at tage betaling for det. du kan som udlejer bede lejer konkretisere, hvilke oplysninger, lejer ønsker at få indsigt i.

 

for overskuelighedens skyld er det mest optimalt, at du som udlejer laver nogle mapper eller anden form for systematisering af de personoplysninger, du er i besiddelse af, så oplysningerne altid er lettilgængelige.


bdfd6726725e4bc6366bd007ee0ad8f3
lejers rettigheder til berigtigelse og sletning af personoplysninger
boligportal.dk
2021.10
lejer kan have et ønske om at berigtige nogle oplysninger, f.eks. fordi lejer har skiftet navn. det er herefter dit ansvar som dataansvarlig at ændre det oprindelige dokument eller lave et notat med de relevante berigtigelser. dette kan f.eks. gøres i en [**allonge til lejekontrakten**](https://www.boligportal.dk/blog/lejeloven/allonge-til-lejekontrakt/).

 

ønsker lejer at få slettet alle sine oplysninger, så har lejer lovkrav på dette, medmindre du som udlejer har et retskrav på fortsat at opbevare de pågældende oplysninger.


be4fca4c5f8f527b2de438ddcd27e807
lejers ret til at transmittere personoplysninger om lejer
boligportal.dk
2021.10
lejer har ret til at modtage personoplysninger om sig selv i et struktureret, almindeligt anvendt og læsbart format. i øvrigt har lejer ret til at transmittere oplysningerne til en anden virksomhed. lejer kan ligeledes bede om at få oplysningerne sendt direkte fra dig som dataansvarlig til en anden myndighed eller virksomhed.


89cc91926ff47f9bb3424fd5ec1567c3
boligudlejers ventelister til lejeboliger
boligportal.dk
2021.10
har du en venteliste til dine udlejningsejendomme, skal der bruges en blanket. du skal som udlejer oplyse lejer om, at du behandler personoplysningerne og under hvilke omstændigheder, de behandles. du skal oplyse, hvor længe oplysningerne gemmes, og der skal udarbejdes et system, der sikrer, at oplysningerne for eksempel slettes efter 1 år, eller at der efter en tidsperiode indhentes et fornyet samtykke.


0be31ed90a089e8122b961245734d0c2
udlevering af sammenligningslejemål til anden udlejer
boligportal.dk
2021.10
der anvendes fra tid til anden [**sammenligningslejemål**](https://www.boligportal.dk/blog/boligudlejning/sammenligningslejemaal/) som argument for lejefastsættelse, når en sag om husleje havner i huslejenævnet. i den forbindelse er det nødvendigt for udlejer i sagen at få udleveret kopier af den gældende lejekontrakt og oplysninger om gældende husleje.

 

som udlejer kan du lovligt indhente et samtykke fra en anden udlejer til at få disse informationer, men der er ikke hjemmel for dette i lejekontrakten. derfor skal der ske en interesseafvejning af udlejers og tredjemands interesse i at få oplysningerne sammenlignet med lejers interesse i, at oplysningerne ikke videregives til en anden udlejer. her gælder oplysningspligten, der indebærer, at lejer skal have besked om, at oplysningerne videregives til anden udlejer af et sammenligningslejemål.


23997548391fcc0b8cacaf9591e2cfbc
udlevering af lejers navn og adresse til håndværkere ved udbedring af lejemål
boligportal.dk
2021.10
det tilfælde, hvor du som udlejer bestiller en håndværker til at udbedre noget på din udlejningsejendom, hvor lejers navne og adresser oplyses, medfører ikke, at håndværkeren er databehandler. på trods af, at du videregiver almindelige personoplysninger om lejer til håndværkeren, så skal håndværkeren ikke “behandle oplysningerne”, og derfor er det ikke nødvendigt at give håndværkeren en instruks om behandling af personoplysningerne. dette er netop grunden til, at den pågældende håndværker ikke anses som værende databehandler.


422ed961f9b8daf8375c72746bf98a98
når du som boligudlejer samarbejder med en ejendomsadministration
boligportal.dk
2021.10
benytter du som udlejer en ejendomsadministration til udlejning af dine boliger og håndtering af administrative arbejdsprocesser, så bliver ejendomsadministrationen databehandler, ligesom dine medarbejdere er, hvis i selv håndterer administrationen.

 

er en ejendomsadministration databehandler for dine lejemål, så arbejder denne på vegne af og efter instruks fra dig som dataansvarlig – på lige fod med dine medarbejdere. hvis du, som udlejer, bruger en databehandler, skal du derfor sørge for, at der er indgået en skriftlig aftale mellem dig og databehandleren.

 

disse databehandleraftaler indeholder en lang række krav, der kan være svære at gennemskue, hvorfor du med fordel kan få hjælp af en fagperson i persondata til udarbejde dataaftalen.


6dfc0ab6194946ea9337d2118575eb8c
skriftlig aftale mellem dig og databehandler
boligportal.dk
2021.10
denne skriftlige aftale skal blandt andet indeholde varigheden for og formålet med databehandlingen, typen af personoplysninger, den dataansvarliges rettigheder og forpligtelser samt en række sikkerhedsforanstaltninger, der sikrer, at databehandleren overholder sine forpligtelser.


a76a9f02f9133bd360b3b08329004e11
grundlæggende krav til behandling af personoplysninger
boligportal.dk
2021.10
når du behandler personoplysninger i din private udlejningsvirksomhed, skal du være opmærksom på, at det i mange tilfælde afhænger af en konkret vurdering, om bestemmelserne i pdf er opfyldt. det kan derfor i tvivlstilfælde være en god ide at spørge datatilsynet til råds, hvis du er i tvivl om, hvorvidt du overholder de generelle principper, vi oplister herunder.


cf3e54f44bdba8590d730350b283fd08
særligt om lejers samtykke til behandling af personoplysninger
boligportal.dk
2021.10
lejers samtykke skal være klart, letforståeligt og være givet på et tilstrækkeligt oplyst grundlag om et specifikt område af personoplysninger. samtykket kan gives såvel skriftligt som mundtligt, men af bevismæssige årsager kan det med fordel gives skriftligt. herudover skal lejer naturligvis have givet sit samtykke frivilligt.

 

inden du behandler lejers oplysninger, skal du oplyse lejer om muligheden for at trække sit samtykke til behandling af personoplysninger tilbage. lejer kan til enhver tid trække sit samtykke tilbage, såfremt du bliver gjort opmærksom på, at det er ønsket.  samtykket må ikke være en betingelse for, at en kontrakt opfyldes, og det er dig som dataansvarlig, der har bevisbyrden for, at der er givet samtykke.


c49f935e7b0f81cd0442bec66554443d
hvor længe må udlejer opbevare personoplysninger om lejer?
boligportal.dk
2021.10
det klare udgangspunkt er, at du må opbevare lejers oplysninger så længe, det er nødvendigt og sagligt. der er således ingen konkrete frister for, hvornår du som udlejer skal slette de oplysninger, du har fået fra lejer.

 

som alternativ til at slette oplysningerne på lejer, kan du vælge at anonymisere dem, og det er op til dig som den dataansvarlige at vurdere, om det er nødvendigt. du bør udvise større forsigtighed og kraftigt overveje at slette eller anonymisere, hvis der er tale om følsomme personoplysninger frem for de almindelige personoplysninger.

 

datatilsynet anbefaler, at der udarbejdes en slette-procedure, der sikrer, at din virksomhed ikke ligger inde med persondataoplysninger, hvor der efter pdf ikke længere er en nødvendighed eller saglig begrundelse for opbevaring.

